Marit Ureuëng Ngui:Ampont - Wikipèdia bahsa Acèh, ènsiklopèdia bibeuëh\nMarit Ureuëng Ngui:Ampont\nAssalamu'alaikum, Ampont. Kru seumangat, ka trôk neulangkah bak Wikipèdia bahsa Acèh!\nBèk tuwö sit neutuléh bacut bhaih droeneuh bak Ureueng ngui:Ampont, laman profil droeneuh, mangat kamoe jeuet meuturi ngön droeneuh.\n-- Si Gam Acèh (peugah habay | peuneugöt) 05:12, 16 Buleuën Lhèë 2010 (UTC)\nKISAH GEUGASI[peusaneut nè]\nBak jameun dilee di daerah Aceh na saboh uteuen raya. Di sinan tinggai dua droe ureueng, sidroe ma ngon aneuk gobnyan nyang agam bak gubok nyang ka tuha. Mak nyan sayang that keu aneuk gobnyan nyang mantong ubit, meunan chit aneuk nyan keu gobnyan. Tieb uroe mak ngon aneuk nyan jak mita kayee lheueh nyan geupeubloe keu ureueng tarek awe.\nMak si agam nyan na saboh cicem pala nyang ceudah that rupa jih. Warna jih kuneng meujampu mirah ngon itam. Cicem nyan warisan dari lakoe gobnyan nyang ka meuninggai.\nUroe meunglantoe uroe, mak si agam nyan ka mulai saket-saket, maka jih gobnyan pih ka jareueng geujak mita kayee. Saket gobnyan pih meutamah parah. Gobnyan han jeuet geupeubuet sapeue le keucuali geueh ateueh pat eh trieng nyang karab rusak. Si agam nyang seumateh nyan jijaga mak jih ngon saba lheueh nyan jih jijak mita kayee chit lam uteuen ngon yo jih sabeueb hana soe peungon.\nBak siuroe, mak nyang maken uroe maken leumoh nyan, geukheun bak cicem pala gobnyan, “Hai cicem, nyoe lon ka saket-saket. Meunyo lon meuninggai euntreuk, lheueh nyan si gam tinggai sidroe, pasti jih jeuet keu ureueng nyang kha sabeueb tinggai lam uteuen nyoe. Jadi, meunyo na sipeue-peue nyang teuka bak jih, bah keuh nyawong jih bak kah. Meunyo kah mate, jih pih mate.”\n“Cuit… cuit…cuit….” seuot cicem nyan.\nSingoh jih cicem nyan geupeubloe keu ureueng tarek awe sabeueb han ek geujaga le. Padum uroe lheueh nyan mak si agam nyan meuninggai. Si agam nyang mantong ubit nyan jimoe meusok-meusok jieu mak jih hana meumet met bacut pih. “Mak… neubeudoh mak…. Bek neutinggai lon sidroe. Lon yo……” jiuem mak jih sira jimoe.\nTeuma jiingat peusan mak jh seugohlom meuninggai, “Neuk, meunyo euntreuk mak meuninggai, kah beujeuet keu aneuk nyang beuho. Bek yo keu sapeu-sapeu.”\nIe mata jih ile watee teuingat peusan nyan. “ Nyoe nah, meunyo lon rayek euntreuk, beukeuh lon jeut keu geugasi. Bah kupajoh mandum peue nyang na lam uteuen nyoe. MAK, LON JANJI, LON HAN YO KEUSAPEU-SAPEU TAPI GOB NYANG AKAN YO KEU LON.”\nLheueh nyan jih jeuet keu aneuk nyang beuho that. Jih hantom jak mita kayee le. Keu peunajoh, jih jipajoh peu-peu nyang na lam uteuen nyan. Phon jipajoh on-on ngon boh kayee, dudoe jih ka mulai beuho jipajoh binatang nyang na lam uteuen nyan meuntah-meuntah. Maken uroe badan jh maken rayek. Sampoe jih jeut keu sidroe geugasi nyang leupah that raya. Mandum peue nyang na lam uteuen nyan yo keu jih\nBak si uroe na siploh droe ureueng agam jak tarek awe lam uteuen nyan. Limong droe ureueng nyan ka awai trok keunan. Tiba-tiba, ureueng nyan teudong tahe gante inan sabeueb sidroe geugasi nyang ube raya ka teudong ikeue ureueng nyan.\nSi geugasi nyang harok pajoh peu mantong nyan, langsong hawa keu limong droe ureueng nyan. Ngon sigo teugom keulimong ureueng nyan kana lam jaroe jih. Langsong laju jipajoh awak nyan. Tapi lhah mantong untong chit, limong ureueng nyang dudoe, meuteumee eu keujadian nyan, teuma jiplueng laju dari uteuen nyan. Trok u gampong langsong jipeugah bak mandum ureueng.\nGeugasi nyan troe that lheueh jipajoh limonh droe ureueng nyan. Nyan keuh peunajoh nyang paleng mangat nyang tom jipajoh seulama udep jih. “Hana jeuoh dari sinoe, pasti na gampong nyang le ureueng inan. Sssrrrrppp …..! Huahahahaha….!” Singoh jih jitron treuk u gampong. Mandum ureueng nyang na di gampong nyan, abeh jipajoh le geugasi nyan. Lheueh nyan jih jibalek u gle bak sot.\nNa sidroe peutuha gampong siblah nyan geupike,“ Pasti singoh geugasi nyan jijak u gampong nyoe. Kiban nyoe?” Peutuha nyan laju geupike kiban cara nyak jeuet geupeuseulamat ureueng gampong gobnyan nyang mungken siat treuk jipajoh le geugasi nyan. Kageupike-pike tapi hana chit meureumpok cara jih. Keuleubuet teuingat treuk bak gampong nyan na sidroe teungku nyang keuramat. Geujak treuk keunan.\nTrok keunan, peutuha nyan langsong geupeugah maksud gobnyan. “Oo… baroe jeh, mak si geugasi nyan geukeubah nyawong jih bak cicem nyan,” kheun teungku nyan sira geuteunyok cicem pala lam cintra. Rupajih cicem nyan ata geujok le ureueng tarek awe jameun. “ Jadi, meunyo tanyoe ingin tapoh si geugasi nyan, jeuet tapoh rot cicem nyoe,” sambong teungku nyan.\n“Beh neupoh treuk laju Teungku!”\n“Bek lee. Tapreh dilee meuseue jih beutoi-beutoi jijak keunoe.”\n“Man, kiban cara Teungku nyak jeuet tateupeue bahwa geugasi nyan jijak keunoe?”\n“Deuh bak bulee cicem nyoe,” suot teungku nyan.\nUroe meuglantoe malam, peutuha gampong nyan geupreh singoh uroe ngon geulisah. Seudangkan di uteuen sideh, geugasi nyan get that jieh lagee ureueng mate lheueh jibayang singoh jih na khanduri rayek.\nSingoh jih, geugasi nyan jibeudoh ngon ate seunang that sabeueb jih meujak pajoh mangat uroe nyoe. Bumoe sang-sang lagee geumpa are ban jihantak gaki jih bak tanoh.\nBayangan geugasi nyang teungoh jak nyan deuh bak bulee cicem pala teungku nyan. “Neupoh laju Teungku!” kheun peutuha gampong nyan.\nTeungku nyan pih geulheuep siblah gaki cicem nyan. Teuma gaki geugasi nyan pih putoh siblah. Bah pih ka capiek, jih teutap jijak u gampong nyan ngon cara jiche. Teungku nyan geulheuep gaki cicem nyan siblah treuk. Teuma gaki geugasinyan pih putoh. Tapi jih mantong chit jijak u gampong nyan ngon cara ji’eue bah pih ka leumoh.\n“Teungku, jih mantong jijak keunoe.”\nGeulheuep treuk sayeue cicem nyan siblah. Teuma putoh chit jaroe geugasi nyan siblah. Jih pih ka maken leumoh tapi teutap jijak chit u gampong nyan.\n“Teungku, jih ka maken toe u gampong .”\nLheuh nyan teungku nyan geulheuep sayeuep cicem nyan siblah treuk. Meusigo ngon nyan, putoh treuk jaroe geugasi nyan siblah treuk. Tinggai treuk badan ngon ulee jih. Tapi jih mantong seumangat chit jijak u gampong nyan bah pih ka leumoh that-that. Jigule-gule treuk droe jih sampe karab trok u gampong nyan bacut treuk, kira-kira na meudua ploh mete treuk.\n“Hai Teungku, siat treuk geugasi nyan trok keunou. Kiban nyoe Teungku?”\n“Hana peue, cicem nyoe mantong na ulee,” kheun teungku nyan sira geulheuep takue cicem nyan. Takue geugasi nyan pih putoh. Badan ngon ulee jih nyang ka meupisah teugule-gule sampe rhot u gampong nyan. Jih ka mate.\nLheueh nyan teungku nyan geutanom cicem nyan sabeueb bak cicen nyan keuh nyawong geugasi nyan. Ureueng-ureueng gampong seunang that watee meuteumee mayet geugasi nyan. Jinoe geugasi nyan ka mate, gampong nyan pih aman lom.\n(dimenangkan dalam lomba “Menulis Cerita Rakyat Aceh” tahun 2008, sebagai juara-2)\nhttp://rahmacan.wordpress.com/2012/03/31/kisah-geugasi/ --by :ampont el david/ sigam pandrah 2 Buleuën Sikureuëng 2012 23.40 (UTC)\nGeurumpök nibak "https://ace.wikipedia.org/w/index.php?title=Marit_Ureuëng_Ngui:Ampont&oldid=59811"\nÔn nyoe seuneulheueh geupeusaneut bak 3 Buleuen Sikureueng 2012, poh 06.57.